|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

**MÓDOSÍTÓ INDÍTVÁNY**

**A Képviselő-testület 2022. december 7-ei rendes ülésének**

**26. napirendi pontjához**

|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

**Tisztelt Képviselő-testület!**

A Képviselő-testület 2022. december 7. napjára meghirdetett rendes ülésének napirendjén 26. napirendi pontként szerepel a Budapest Főváros VII. kerület Erzsébetváros Önkormányzata tulajdonában álló Dob u. 3. és Dob u. 4. sz. alatti társasházak padlástereinek értékesítése.

Az előterjesztés mellékletét képezik a Geodict Bt. által elkészített változási vázrajzok, amelyek a Főépítész Úr állásfoglalása alapján módosításra kerültek az ingatlanok megnevezése tekintetében. (Az említett állásfoglalás a „tároló” megnevezés „szárító” megnevezésre történő megváltoztatását tartalmazta.) A Geodict Bt. elkészítette a módosított változási vázrajzokat, erre tekintettel a jelen módosító indítvány keretében kívánjuk kiegészíteni az előterjesztés mellékleteit a fent említett, „szárító” megnevezést tartalmazó változási vázrajzokkal.

Az előterjesztés mellékletét képező értékbecslésekben és kontroll értékbecslésekben szereplő forgalmi értékek közötti eltérés okán kezdeményeztük az értékbecslések felülvizsgálatát, egyúttal módosítást kezdeményeztünk annak tekintetében, hogy az értékbecslésekben és kontroll értékbecslésekben szereplő, ingatlanokhoz tartozó alapterület a módosított változási vázrajzokban foglalt, ingatlanokhoz tartozó hasznos alapterületi értékek szerint kerüljön meghatározásra. A MIOSZ AZ INGATLANSZAKMÁÉRT Szövetkezet az általa készített kontroll értékbecslésekben foglalt forgalmi értékeket változatlanul fenntartotta, a PROAC Ingatlan Tanácsadó Kft. az általa készített értékbecslésekben foglalt forgalmi értékeken változtatást eszközölt.

A módosult forgalmi értékekre vonatkozó információkat az alábbi táblázat tartalmazza:

|  |  |  |  |  |
| --- | --- | --- | --- | --- |
| **Ingatlan** | **Hrsz**  **(tervezett)** | **Alapterület**  **(m2)** | **Értékbecslés**  **(nettó)** | **Kontroll értékbecslés**  **(nettó)** |
| Dob u. 3. szárító | 34228/0/A/31 | 521 m2 (teljes)  347 m2 (hasznos) | 149.500.000 Ft | 162.519.685 Ft |
| Dob u. 4. szárító | 34220/0/A/21 | 328 m2 (teljes)  196 m2 (hasznos) | 90.700.000 Ft | 111.574.803 Ft |

Az ingatlanok megnevezésének, illetve az értékbecslésekben szereplő forgalmi értékek, valamint az értékbecslések és a kontroll értékbecslésekben szereplő, ingatlanokhoz tartozó alapterület módosulása okán szükségessé vált az előterjesztés mellékletét képező értékbecslések, valamint a határozati javaslat mellékletét képező árverési hirdetmények megfelelő tartalommal történő módosítása. A jelen módosító indítvány keretében kívánjuk kiegészíteni az előterjesztés mellékleteit a módosított értékbecslésekkel, a határozati javaslat mellékleteit a módosított árverési hirdetményekkel.

Kérjük a Tisztelt Képviselő-testületet, hogy a módosított változási vázrajzokat, értékbecsléseket és kontroll értékbecsléseket az előterjesztés mellékleteként, a módosító indítványban szereplő határozati javaslatot és annak mellékleteit elfogadni szíveskedjen.

Módosító indítvány melléklete:

* Geodict Bt. által elkészített változási vázrajz – 2 db
* Ingatlanforgalmi értékbecslés – 2 db
* Ingatlanforgalmi kontroll értékbecslés – 2 db
* Árverési hirdetmény – 2 db

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …/2022. (XII.07.) számú határozata a Budapest Főváros VII. kerület Erzsébetváros Önkormányzata tulajdonában álló Dob u. 3. és Dob u. 4. sz. alatti társasházak padlástereinek értékesítése tárgyában**

Budapest Főváros VII. Kerület Erzsébetváros Önkormányzatának Képviselő-testülete úgy dönt, hogy

1. a Budapest Főváros VII. kerület Erzsébetváros Önkormányzata tulajdonában álló

Budapest belterület 34228 helyrajzi szám alatt nyilvántartott, természetben a 1074 Budapest, Dob utca 3. szám alatti társasházban és a Budapest belterület 34220 helyrajzi szám alatt nyilvántartott, természetben a 1074 Budapest, Dob utca 4. szám alatti társasházban található padlástereket értékesítésre kijelöli.

1. a padlásterek értékesítését árverési eljárás útján kívánja megvalósítani.
2. a padlásterek vonatkozásában megállapított kikiáltási árat elfogadja az árverési hirdetményekben szereplő kikiáltási ár szerint:

* Dob utca 3. szám alatti társasház 347 m2 területű padlástér (szárító): nettó 162.519.685,- forint
* Dob utca 4. szám alatti társasház 196 m2 területű padlástér (szárító): nettó 111.574.803,- forint

1. a határozat mellékletét képező árverési hirdetményeket az azokban foglalt feltételek szerinti tartalommal jóváhagyja és felkéri az EVIN Nonprofit Zrt-t az árverési hirdetmények közzétételére, az árverési eljárások lefolytatására, és az eljárások eredményének Képviselő-testület elé történő terjesztésére.

**Felelős:** Niedermüller Péter polgármester

**Határidő:** 1-3. pont esetében: azonnal

4. pont első fele esetében: az árverési felhívásokban meghatározott módon

4. pont második fele esetében: az árverés napját követő 60. napig

Budapest, 2022. 12. 05.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt.

vezérigazgatója